OpenLLM-France/wikimedia huggingface dataset:
# Lambert de Saragossa

Lambert de Saragossa (mort a Saragossa, s. VIII?) va ésser un màrtir decapitat per la seva fe cristiana, venerat com a sant per l'Església catòlica. Habitualment s'ha pensat que havia mort màrtir durant les persecucions de Dioclecià al començament del segle iv, però el fet que el seu nom sigui d'origen germànic i no sigui esmentat per Aureli Climent Prudenci, Eugeni de Toledo ni a les Acta de martyribus Caesaraugustanis fa pensar que el seu martiri fos posterior, probablement durant la dominació musulmana (segles VIII-XI).

## Llegenda

El breviari saragossà recull des del segle xv els detalls de la llegenda tradicional. Segona ella, Lambert era pagès i servent d'un amo infidel que el va obligar a abjurar del cristianisme. En negar-s'hi, Lambert fou decapitat pel seu amo; llavors tingué lloc el prodigi que el sant va prendre el cap, ja tallat, amb les mans i va començar a caminar seguint els seus bous, fins a arribar a lloc on hi havia sebollits els cossos dels Màrtirs de Saragossa, on es deixà caure i fou enterrat.

## Veneració

El fet d'ésser enterrat amb els màrtirs del segle IV va fer que s'acabés assimilant la seva vida i martiri a la mateixa època. El fet que el papa electe Adrià VI passés en 1522 per Saragossa va revifar el culte a Lambert. Adrià VI era d'Utrecht, ciutat que té com a patró Sant Lambert de Lieja, també màrtir al segle vii, per la qual cosa visità la cripta i el sepulcre de Lambert de Saragossa, fent-hi missa i portant a Roma algunes relíquies.
Com que era pagès, els camperols de Saragossa li retien culte com a patró, constituint una confraria dedicada al sant i fent processons el dia de la seva festa, al juny.

## Bibliografia

* Risco, M. España Sagrada. Madrid, 1775. Vol. XXX, p. 295-300.
* Zaragoza, L. de. Disertación histórico-crítico-apologética sobre la vida y martirio de San Lamberto, mártir cesaraugustano. Pamplona, post 1775.
# The Long, Long Trailer

The Long, Long Trailer és una pel·lícula estatunidenca de Vincente Minnelli estrenada el 1954. És una comèdia treta d'una novel·la de Clinton Twiss sobre una parella que recorre els Estats Units en una caravana. Poc valorada - almenys fora dels Estats Units - quan va sortir, amb el pas dels anys ha pujat a l'estatus de petit clàssic en el seu gènere, però sobretot de Pel·lícula de culte en l'entorn dels apassionats del campisme i turisme en roulotte.
A l'època en qui va ser rodada la pel·lícula, Lucille Ball i Desi Arnaz eren marit i muller també en la realitat, i protagonistes d'una Comèdia de situació televisiva de gran èxit, I Love Lucy, en antena del 1951 al 1957.
La pel·lícula Vida d'autocaravana (2006) de Barry Sonnenfeld, amb Robin Williams, Cheryl Hines, Joanna Levesque, Josh Hutcherson, Jeff Daniels, Kristin Chenoweth i Will Arnett, recorda, encara que sigui parcialment, aquesta pel·lícula de Minnelli.

## Argument

Nick, un jove enginyer que viatja constantment a causa del seu treball, és persuadit per la seva xicota per comprar una caravana i passar en ella la seva lluna de mel. Una tempesta al desert i la col·lecció de pedres que la dona va acumulant al remolc converteixen el viatge en un desastre.

## Repartiment

* Lucille Ball: Tacy Bolton - Collini
* Desi Arnaz: Nicholas "Nicky" Collini
* Marjorie Main: Sra. Hittaway
* Keenan Wynn: policia
* Gladys Hurlbut: Sra. Bolton
* Moroni Olsen: M. Tewitt
* Bert Freed:
* Madge Blake: tia Anastacia
* Walter Baldwin: oncle Edgar
* Oliver Blake: M. Ludlow
* Jack Kruschen (no surt als crèdits)

## Rodatge

La pel·lícula ha estat rodada íntegrament a Califòrnia (a les Alabama Hills de Lone Pine, a Palos Verdes, prop del Red Rock Canyon State Park, el Treasure Island Moble Home Park de Laguna Beach i sobre la tortuosa Whitney Portal Road en el Lone Pine Creek Canyon) i naturalment en el mític Yosemite National Park, reconegut també en els crèdits de la pel·lícula, en els quals veiem nombroses referències, com El Capitan i Half Dome (enormes monòlits granítics), i les cascades Yosemite Falls.

## Referències

* ↑ «The Long, Long Trailer». The New York Times.
# Waal (riu)

El Waal és un riu que es troba als Països Baixos. De fet és un distributari del Rin, que es divideix a l'altura de Pannerden en dos: el braç nord, el Canal de Pannerden -i que des de Doornenburg fins Wijk bij Duurstede es coneix com el Baix Rin, i a partir de Wijk bij Duurstede es coneix com a Lek-; i el braç sud, que és el Waal. De tots dos, el Waal és el que té més gran cabal, dos terços del total, i el més usat per a la navegació fluvial.

## Etimologia

El nom de Waal a l'època romana anomenat Vacalis, Vahalis o Valís és d'origen germànic i es refereix a la gran quantitat de meandres del riu -en antic alemany Woh significa "«corba/revolt»"-. Segons Tàcit, aquest braç del Rin té un nom d'origen local i és nomenat pels bataus, el Vahal. Aquest braç és considerat per Tàcit com el que forma la frontera de la Gal·lia.

## Recorregut

La ciutat més gran a la vora del Waal és Nimega. Encara que la ciutat es troba al marge esquerre, les terres del seu municipi s'estenen també des de fa uns anys al marge dret. L'extensió de Nimega a la riba dreta s'anomena Waalsprong.
Altres ciutats notables a la ribera del Waal són Tiel i Zaltbommel. Al marge dret del Waal es troba els municipis de Betuwe, i al marge esquerre, els de Nijmegen, West Maas en Waal i Bommelerwaard.
El Waal està unit al Baix Rin pel canal Amsterdam-Rin, i al Mosa pel canal Maas-Waal i el canal de Sint Andries. En aquest punt el Waal i el Maas discorren paral·lels durant 1,9 km.

## Referències

* ↑ Tàcit, Annales, Livre II, 6
Viccionari
# Lando Ndasingwa

Landoald 'Lando' Ndasingwa (mort el 7 d'abril de 1994) va ser un polític i empresari de Ruanda. Va ser assassinat el primer dia del genocidi ruandès. Era un tutsi ètnic
Ndasingwa va fundar l'hotel Chez Lando en la dècada del 1980 amb la seva esposa canadenca Hélène. Després de la mort de Ndasingwa l'hotel fou gestionat per la seva germana Anne-Marie Kantengwa.
Va estudiar al Collège Saint-André of Kigali, la Universitat Nacional de Ruanda a Butare, Université Laval a Quebec, McGill University, i Universitat de Mont-real, i va ser professor at the Universitat Nacional de Ruanda. Políticament era el líder i vicepresident del moderat Parti libéral du Rwanda va rebre la cartera de ministre de Treball i Afers Socials al govern de transició de Juvénal Habyarimana després dels acords d'Arusha. Va ser l'únic membre tutsi del govern de transició.
El 17 de febrer de 1994, el comandant de la UNAMIR Roméo Dallaire va rebre informació d'una conspiració per assassinar Ndasingwa i Joseph Kavaruganda, dos destacats membres moderats del govern de transició. En el seu llibre Shake Hands with the Devil, Dallaire afirma que els va informar d'aquesta trama, i tampoc es van sorprendre. Com a figura pública coneguda, Ndasingwa era l'objectiu freqüent d'atacs a l'estació de ràdio de propaganda RTLM.
El 7 d'abril, després de la mort d'Habyarimana, Ndasingwa i la seva esposa canadenca, Hélène Pinsky, ambdós graduats de la Universitat de Mont-real, van ser segrestats de casa seva juntament amb els seus dos fills (Malaika i Patrick, 17 i 15 anys), i la mare de Ndasingwa per la Guàrdia Presidencial del govern, tot i estar sota la protecció d'UNAMIR. Tots van ser assassinats posteriorment.
Una de les seves germanes, Louise Mushikiwabo, en desembre de 2009 va ser Ministra d'Afers Exteriors i de Cooperació al govern de Paul Kagame.

## Referències

* 1 2 3 4 Bartrop, Paul (Ed.). A Biographical Encyclopedia of Contemporary Genocide: Portraits of Evil and Good. ABC-CLIO, 2012. ISBN 9780313386794.
* 1 2 http://v1.theglobeandmail.com/servlet/story/RTGAM.20081219.wcaplan1219/front/Front/Front/ Arxivat 2018-10-07 a Wayback Machine.
* ↑ «Archived copy». Arxivat de l'original el 2016-10-22. [Consulta: 18 octubre 2016].
* ↑ «the Institute for Economic Empowerment of Women – Anne-Marie Kantengwa» (en anglès). Arxivat de l'original el 2017-02-02. [Consulta: 25 juny 2018].
* 1 2 Off, Carol. The Lion, the Fox and the Eagle. Random House of Canada, 2010, p. 51–52. ISBN 9780307370778.
* ↑ Mushikiwabo's Autobiography on the site crimesofwar.org Arxivat 2004-12-05 a Wayback Machine.

## Enllaços externs

* Crimes of War Project: One Woman's Quest for Justice
# Gambit italià

El gambit italià és una obertura d'escacs que es caracteritza pels moviments:
    1.e4 e5
    2.Cf3 Cc6
    3.Ac4 Ac5
    4.d4
És jugat sovint com a alternativa a les més tranquil·les i tancades línies del Giuoco Piano o del Giuoco Pianissimo. Les negres poden prendre de peó (4...exd4, una transposició al gambit escocès, i que usualment condueix a l'atac Max Lange); prendre de cavall (4...Cxd4), que és un moviment considerat feble, ja que permet la forta 5.Cxe5, atacant a f7 coordinadament amb el cavall i l'alfil; o d'alfil (4...Axd4), que és la considerada millor.

## 4...Axd4

Després de 4...Axd4 5.Cxd4 Cxd4, George Koltanowski va impulsar 6.0-0, que transposa a la línia de gambit relacionada 4.0-0 Cf6 5.d4 seguint 6...Cf6, quan 7.f4 i 7.Ag5 són les principals possibilitats per les blanques. De tota manera, 6...d6!? és una alternativa independent per les negres.
Les blanques també es poden desviar amb 6.Ae3, que es va denominar "Variant Miami" per Jude Acers i George Laven, i que probablement és suficient per a una igualtat dinàmica.
L'altra alternativa, 6.f4?! es considera dubtosa a causa de 6...d5.

## Bibliografia

* Hooper, David and Kenneth Whyld. The Oxford Companion to Chess. Oxford University, 1996. ISBN 0-19-280049-3.
* Acers, Jude and Laven, George. The Italian Gambit (and) A Guiding Repertoire for White–1.e4!. Trafford Publishing, 2003. ISBN 1-55369-604-2.
# Sicily Island

Sicily Island és una població dels Estats Units a l'estat de Louisiana. Segons el cens del 2000 tenia 453 habitants.

## Demografia

Segons el cens del 2000, Sicily Island tenia 453 habitants, 197 habitatges, i 110 famílies. La densitat de població era de 306,8 habitants/km².
Dels 197 habitatges en un 27,4% hi vivien nens de menys de 18 anys, en un 34% hi vivien parelles casades, en un 19,8% dones solteres, i en un 43,7% no eren unitats familiars. En el 41,1% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 3,23.
Per edats la població es repartia de la següent manera: un 30% tenia menys de 18 anys, un 7,1% entre 18 i 24, un 26,5% entre 25 i 44, un 20,3% de 45 a 60 i un 16,1% 65 anys o més.
L'edat mediana era de 36 anys. Per cada 100 dones de 18 o més anys hi havia 82,2 homes.
La renda mediana per habitatge era de 14.783 $ i la renda mediana per família de 23.036 $. Els homes tenien una renda mediana de 25.750 $ mentre que les dones 14.821 $. La renda per capita de la població era d'11.972 $. Entorn del 45,5% de les famílies i el 47,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sicily Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Sicily Island». American Fact Finder. Oficina del Cens dels Estats Units, 12-01-2010.
# Lambert Visconti de Gallura

Lambert Visconti de Gallura era fou patrici de Pisa.
Era net d'Albert Visconti, patrici de Pisa que vivia a la meitat del segle xii i la seva àvia es deia Aligarda. El seu pare fou Eldici, patrici i cònsol de la República de Pisa el 1184 i 1185 que el 1183 es va casar amb una filla de Pere Torxitori III de Càller. Lambert fou patrici de Pisa. Vers el 1207 es va casar amb Elena de Lacon, filla i hereva de Barisó I de Lacon, jutge de Gallura. El 1209 Comit de Torres, aliat de Pisa, que aspirava a dominar Gallura, va ocupar Civita (Olbia), i va dominar breument tot el jutjat tot i que Lambert també era favorable a Pisa. Lambert va fugir, però poc després es va restablir la pau i es va tornar a la situació anterior. Amb suport d'altres famílies pisanes va atacar Torres i Arborea vers el 1210-1215 però fou rebutjat; el 1215 son germà Ubald Visconti, amb suport de Lambert, va exercir influència al jutjat de Càller on el 1216 va construir el Castello (Castel di Castro) embrió de la futura ciutat de Càller i el 1217 va empresonar a la jutgessa Beneta i a la mort del marit Barisó II d'Arborea la va fer casar amb son germà.
Elena va morir abans del 1220 i aquell any Lambert es va casar amb Beneta de Massa, jutgessa de Càller, filla i hereva de Guillem Salusi IV de Càller i vídua de Barisó II d'Arborea de Lacon-Serra el que li va garantir la possessió del jutjat de Càller que la seva dona ja dominava des del 1214 i son germà Ubald des del 1215 o 1216.
Va morir vers 1225 i el va succeir el seu fill Ubald I Visconti de Gallura. Lambert tenia uns quatre germans, patricis de Pisa: Albert (mort vers 1228), Galgà (mort vers 1237), Ubald (podestà de Pisa el 1215 i el 1217, casat amb Comtessa filla del comte Guiu Burgundione de Capraia, pare de Joan I Visconti de Gallura), Diana (morta vers el 1237 i casada amb Pere II d'Arborea), Frederic (arquebisbe de Pisa el 1254) i una fill de nom desconegut), i (possiblement) Frepà.
# Yasuo Suzuki

Yasuo Suzuki (Prefectura de Kanagawa, 30 d'abril de 1913 - data de mort desconeguda) fou un futbolista japonès que disputà dos partits amb la selecció japonesa.

## Enllaços externs

* Japan National Football Team Database
# Gurvanbulag

Gurvanbulag (mongol: Гурванбулаг) és un sum (districte) de la província de Bulgan al nord de Mongòlia. L'any 2009 tenia 3.119 habitants.

## Referències

* ↑ Bulgan Aimag Statistical Office: Annual Report 2009 Arxivat July 22, 2011, a Wayback Machine.
# Lars Bender

Lars Bender (Rosenheim, el 27 d'abril de 1989) és un futbolista alemany que juga com a migcampista defensiu o lateral dret per al Bayer Leverkusen de la Bundesliga, sent el seu capità. Lars és el germà bessó de Sven Bender, qui actualment també juga pel Bayer Leverkusen. És internacional absolut amb la selecció absoluta d'Alemanya, sent conegut pel seu lideratge, el ritme de treball incansable i la seva resistència increïble.
# Sagrado Corazón de Jesús (escultura)

L'escultura urbana coneguda pel nom Sagrado Corazón de Jesús, ubicada al cim del Mont Naranco, a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
L'escultura, feta de pedra, és obra de Gerardo Zaragoza i Rafael Rodríguez Urrusti, i està datada 1980.
L'escultura del Sagrado Corazón de Jesús, va ser dissenyada per García Lomas; tenia trenta metres d'altura i és obra de Gerardo Zaragoza, mentre que la de la Creu de la Victòria, de 5 metres d'altura, és obra de Rafael Rodríguez Urrusti.
Per la seva banda, per realitzar el muntatge de l'obra es va comptar amb l'escultor Oviedo José Antonio Nava Iglesias, qui va realitzar les millores i les còpies necessàries per fer front als desperfectes que el transport havia ocasionat al conjunt de l'obra.
Per sufragar les despeses es va realitzar una col·lecta popular en què es van recaptar 10 dels 17 milions necessitats, la qual cosa permetia veure possible la realització del projecte ideat en 1950 entre el pare Vega i Ramonita Beltrán, amb el suport de Sabino Álvarez Gendín (rector de la Universitat d'Oviedo), i d'altres personalitats de la vida Oviedo i asturiana, per emular el que s'havia aixecat a Rio de Janeiro. Divuit anys es van trigar a acabar el projecte, que es va iniciar el 21 de juny de 1963 amb la col·locació de la primera pedra, i es va finalitzar el 5 de juliol de 1981, data en què es va dur a terme la seva inauguració.

## Referències

* 1 2 3 http://www.vivirasturias.com/quehacer/Oviedo/Qu%C3%A9+hacer%7CPatrimonio+civil%7CEsculturas/es Arxivat 2014-08-11 a Wayback Machine.
* 1 2 3 http://www.esculturaurbana.com/paginas/oviedo.htm Arxivat 2014-07-17 a Wayback Machine.
* ↑ http://www.turismoviedo.es/
* ↑ Escultura Pública en Oviedo, Editado por el Ayuntamiento de Oviedo. Texto de Adolfo Casaprima Collera. Fotografías de Nardo Villaboy
# Yipsi Moreno González

Yipsi Moreno González (Camagüey, Cuba 1980) és una atleta cubana, especialista en llançament de martell i guanyadora de dues medalles olímpiques.

## Biografia

Va néixer el 19 de novembre de 1980 a la ciutat de Camagüey, població situada a la província del mateix nom.

## Carrera esportiva

Va participar, als 19 anys, en els Jocs Olímpics d'Estiu de 2000 realitzats a Sydney (Austràlia), on va aconseguir finalitzar quarta en la prova femenina de llançament de martell en la primera edició que aquesta prova passava a esdevenir part del programa oficial dels Jocs en categoria femenina. En els Jocs Olímpics d'Estiu de 2004 realitzats a Atenes (Grècia) va aconseguir guanyar la medalla de plata, en una competició on la seva compatriota Yunaika Crawford finalitzà tercera. En els Jocs Olímpics d'Estiu de 2008 realitzats a Pequín (República Popular de la Xina) va tornàr a repetir el segon lloc al podi.
Al llarg de la seva carrera ha guanyat quatre medalles en el Campionat del Món d'atletisme, dues d'elles d'or; tres medalles en els Jocs Panamericans, dues d'elles d'or; i una medalla d'or en els Jocs Centreamericans i del Carib.

## Enllaços externs

* www.iaaf.org - Yipsi Moreno (anglès)
# Fontsanta

«Fontsanta o la Fontsanta» té aquests significats:
* Entitats de població:
** La Fontsanta, barri de la ciutat de València part del districte de l'Olivereta
** Barri Fontsanta-Fatjó, barri i districte de Cornellà de Llobregat, Baix Llobregat
* Transport:
** Estació de Fontsanta-Fatjó, estació de les línies T1 i T2 de la xarxa del Trambaix situada sobre la carretera de Sant Joan Despí
** Estació de la Fontsanta, estació de la línia T2 de la xarxa del Trambaix a Sant Joan Despí
* Miscel·lània:
** Parc de la Fontsanta, parc de Sant Joan Despí
** Santuari de la Fontsanta, edifici religiós al municipi de Jafre (Baix Empordà)
# Nukupuu d'Oahu

El nukupuu d'Oahu (Hemignathus lucidus) és una espècie d'ocell de la família dels fringíl·lids. És un endemisme de les illes Hawaii: Kauai, Oahu i Maui. Viu als boscos tropicals i subtropicals humits a 1.450-2000 m d'altitud (Maui) o entre 1.000 i 1.300 m (Kauai). Menja aranyes, cucs i escarabats. Fa 14 cm de llargària. Té el bec llarg, esvelt i corbat. El mascle és de color groc daurat al cap i al pit, esdevenint blanc al ventre i a les plomes cobertores. L'anell ocular i el bec són negres. Els exemplars de Maui són més foscos al clatell i més groguencs al ventre. La femella és de color gris verdós a la part superior, mentre que la barbeta i la part superior de la gola són de color groc. A Maui tenen el cap més fosc. La darrera observació d'un exemplar d'aquesta espècie es va documentar a Maui l'any 1996. Les seues principals amenaces són l'alteració del seu hàbitat, les malalties, els efectes de l'huracà Iniki de l'any 1992 i les espècies introduïdes.

## Referències

* ↑ uBio (anglès)
* ↑ Catalogue of Life (anglès)
* ↑ BioLib (anglès)
* ↑ «Nukupuu d'Oahu». Cercaterm. TERMCAT, Centre de Terminologia. Rev. 10/04/2022(català)
* ↑ The Taxonomicon (anglès)
* 1 2 3 4 IUCN (anglès)
* ↑ BirdLife International Arxivat 2009-01-03 a Wayback Machine. (anglès)
* ↑ National Audubon Society (anglès)

## Bibliografia

* BirdLife International, 2000. Threatened Birds of the World. Lynx Editions i BirdLife International, Barcelona i Cambridge, la Gran Bretanya. (anglès)
* Dickinson, E.C. (ed.), 2003. The Howard & Moore Complete Checklist of the Birds of the World. 3a edició. Christopher Helm, Londres: 1-1039. (anglès)
* Ehrlich, P.R., D.S. Dobkin i D. Wheye, 1992. Birds in Jeopardy. Stanford University, Stanford, Califòrnia. (anglès)
* Monroe Jr., B.L. & Sibley, C.G., 1993. A World Checklist of Birds. Yale University Press, New Haven i Londres. (anglès)
* Physikalische Abhandlungen der Königlichen Akademie der Wissenschaften zu Berlin (1838) p.451 pl. 5 (alemany)
* Pratt, H. D. et. al., 1987. A Field Guide to the Birds of Hawaii and the Tropical Pacific. Princeton UP, Princeton, Nova Jersey. (anglès)
* Pratt, T. K. et. al., 2001. 'Akiapola'au (Hemignathus munroi), Nukupu'u (Hemignathus lucidus). A: The Birds of North America, Núm. 600 (A. Poole i F. Gill, eds.). The Academy of Natural Sciences, Filadèlfia, PA, and The American Ornithologist's Union, Washington DC. (anglès)

## Enllaços externs

* Avibase (català)
* Revised Recovery Plan for Hawaiian Forest Birds 2006 Arxivat 2011-05-27 a Wayback Machine. (anglès)
* The Birds of North America (anglès)
# Eleuteros

Eleuteros (llatí: Eleutherus grec antic: Ἐλεύθερος) era el nom d'un riu de Síria al país d'Hamath segons l'autor del Llibre dels Macabeus. Una mica al sud d'aquest riu, Jonatan Macabeu va aturar l'exèrcit de Demetri I Soter.
Flavi Josep diu que Marc Antoni va donar totes les ciutats que hi havia al sud d'aquest riu fins a Egipte, excepte Tir i Sidó, a la reina Cleòpatra.
Claudi Ptolemeu situa aquest riu a l'extrem nord de Fenícia i la ciutat de Tartus (Orthosia) i Zimirra quedaven una mica al sud. Estrabó el fa desaiguar a prop de l'illa Arvad (Aradus). Plini el Vell el situa al sud, entre Orthosia i Zimirra. Alguns autors l'identifiquen amb el Nahr al-Kebir, però sembla que seria un riu una mica més al nord, que es va assecar i del que en quedaven restes d'antics ponts en desús.

## Referències

* ↑ Smith, William (ed.). «Eleutherus». Dictionary of Greek and Roman Geography (1854). [Consulta: 7 gener 2023].
# Sabúrovka (Vorónej)

* Per a altres significats, vegeu «Sabúrovka».
Sabúrovka (en rus: Сабуровка) és un poble de l'óblast de Vorónej, a Rússia, segons el cens del 2010 tenia 129 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Labeo moszkowskii

Labeo moszkowskii és una espècie de peix cipriniforme de la família dels ciprínids.

## Morfologia

Els mascles poden assolir els 5,2 cm de longitud total.

## Distribució geogràfica

Es troba a Sumatra (Indonèsia).

## Referències

* 1 2 FishBase (anglès)
* ↑ Kottelat, M., 1991. Notes on the taxonomy and distribution of some Western Indonesian freshwater fishes, with diagnoses of a new genus and six new species (Pisces: Cyprinidae, Belontiidae, and Chaudhuriidae). Ichthyol. Explor. Freshwat. 2(3):273-287.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.